Virgil Musta: "La apariţia oricărui simptom care ar putea sugera că sunteţi răcit, izolaţi-vă la domiciliu!".
Medicul epidemiolog Virgil Musta recomandă persoanelor răcite să se izoleze acasă la orice simptom. De asemenea, să ceară evaluare la spital în cazul în care au febră mare 3-4 zile, tuse seacă, dureri toracice, dureri de cap şi senzaţia de lipsă de aer. "În pragul Sărbătorilor de iarnă, dar şi cu ocazia Marii Uniri, aş dori să ne menţinem cu toţii speranţa revenirii la normalitate, iar aceste sărbători să ne găsească sănătoşi pe cât mai mulţi posibil dintre noi".
"În pragul Sărbătorilor de iarnă, dar şi cu ocazia Marii Uniri, aş dori să ne menţinem cu toţii speranţa revenirii la normalitate, iar aceste sărbători să ne găsească sănătoşi pe cât mai mulţi posibil dintre noi şi cu adevarat uniţi în acest război cumplit, care ne-a afectat viaţa tuturor. Sunt sigur că vom câştiga, dar acum, mai mult ca niciodată, trebuie sa fim înţelepţi, cumpătaţi şi cu răbdare", este mesajul medicului din Timişoara.Medicul vorbeşte despre pregătirile în Timişoara şi în judeţul Timiş pentru pacienţii care rămân acasă pentru a se trata, fie deoarece nu vor mai fi locuri suficiente în spitale, fie pentru că nu doresc să rămână în spital."Să nu uităm ce s-a întâmplat la începutul pandemiei în Italia, când pur şi simplu nu mai erau locuri în spitale, iar mortalitatea a crescut atunci de la 3-4% la peste 12%. Nu puteam sta cu mâinile în sân, ştiam că trebuie să fac ceva şi m-am bucurat mult că acest proiect a prins contur, prin implicarea comunităţii", menţionează epidemiologul, cu referire la programul pilor iniţiat la nivel local, numit "Oxigen pentru Timişoara".Pentru că îl abordează multă lume şi îl întreabă cum să procedeze, Virgil Musta a scris câteva recomandări:– La apariţia oricărui simptom care ar putea sugera că sunteţi răcit, izolaţi-vă la domiciliu, urmăriţi evoluţia şi discutaţi permanent cu medicul de familie, care vă va îndruma. Este foarte important ca eventuala infecţie SARS-CoV-2 să fie descoperită cât se poate de timpuriu.– Dacă sunteţi depistat pozitiv, ţineţi legătura în continuare cu medicul de familie, el poate fi cel mai bun sfătuitor al dumneavoastră în această perioadă. Noi medicii specialişti de la Victor Babeş avem o colaborare foarte bună cu medicii de familie şi ne informăm reciproc în interesul pacienţilor.– Următoarele semne trebuie să vă facă să solicitaţi imediat evaluare în spital, pentru că pot anunţa o evoluţie posibil severă a boli: febră mare, care persistă mai mult de 3-4 zile sau reapare după o perioadă de afebrilitate, tuse seacă iritativă intensă, însoţită de dureri toracice, dureri musculare intense, dureri de cap intense, oboseală marcantă şi senzaţia de lipsă de aer.– Dacă starea dumneavoastra se înrăutăţeşte, nu staţi acasă până nu mai puteţi respira sau până aveţi dificultate mare în respiraţie, pentru că de cele mai multe ori este prea târziu să mai putem face ceva.– Dacă aveti factori de risc (boli cronice), fiţi şi mai prudenţi!– În evoluţia bolii există riscul, chiar şi la persoanele cu forme uşoare, ca între a 7-a şi a 10-a zi, inflamaţia să crească şi să evolueze spre o formă severă. În această perioadă a bolii fiţi foarte atenţi, iar dacă apar semnele de severitate descrise mai sus, anuntaţi medicul de familie şi prezentaţi-vă urgent la spital pentru a fi evaluaţi.